

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

#### PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.11** | 2025. gada 26. jūnijā |

**19.**

**Par aizņēmuma ņemšanu no Valsts kases izglītības iestādes investīciju projekta “Ikšķiles vidusskolas rekonstrukcija” īstenošanai**

Noklausoties Ogres novada pašvaldības Centrālās administrācijas “Ogres novada pašvaldība” Budžeta nodaļas (turpmāk tekstā – Budžeta nodaļa) vadītājas Silvijas Velbergas informāciju par aizņēmumu ņemšanas iespējām un pamatojoties uz Ministru kabineta 2019. gada 10. decembra noteikumiem Nr. 590 “Noteikumi par pašvaldību aizņēmumiem un galvojumiem”, Likuma par budžetu un finanšu vadību 45. pantu, likuma „Par pašvaldību budžetiem” 22. pantu, Ministru kabineta 2024. gada 17. decembra noteikumu Nr. 879 “Noteikumi par kritērijiem un kārtību, kādā tiek izvērtēti pašvaldību investīciju projektu pieteikumi aizdevuma saņemšanai” 2.3. apakšpunktu un likuma “Par valsts budžetu 2025. gadam un budžeta ietvaru 2025., 2026. un 2027. gadam” 38. panta pirmās daļas 5. punktu,

**balsojot: ar 21 balsi "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **2025. gadā ņemt aizņēmumu 201 343 EUR** (divi simti viens tūkstotis trīs simti četrdesmit trīs *euro*)izglītības iestādes investīciju projekta “Ikšķiles vidusskolas rekonstrukcija” īstenošanai no Valsts kases uz desmit gadiem par Valsts kases noteikto procentu likmi ar kredīta pamatsummas atlikto maksājumu uz vienu gadu.
2. **Noteikt,** ka kredītu atmaksa tiek garantēta no Ogres novada pašvaldības pamatbudžeta līdzekļiem.
3. **Uzdot** Ogres novada pašvaldības Centrālās administrācijas Budžeta nodaļai sagatavot un iesniegt nepieciešamos dokumentus Finanšu ministrijas Pašvaldību aizņēmumu un galvojumu kontroles un pārraudzības padomei akcepta saņemšanai.
4. **Kontroli** par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)